Briewe van ons lesers... Elmirique Smit skryf… Eerstens wil ek almal 'n voorspoedige nuwe jaar toewens en glo almal het goed uitgerus die Kersvakansie. Vir my was dit een heerlike Kersvakansie asook 'n nuwe jaar. Ek was die Kersfees saam met my gasgesin na Hamburg, Duitsland, na die broer van die pa. Dit was 'n onvergeetlike Kersfees en met die beste kersgeskenk van my gasgesin af, 'n splinternuwe Nikon Coolpix kamera om onvergeetlike herinneringe te kan vaslê. Ons het Kersfees gevier net soos die Duitsers kan, heelnaweek Monopoly gespeel, gaan stap in Hamburg se park, heerlike ete op Kersdag en 'n Kersdiens in Duits by 'n kerk. Vanaf Duitsland is ek direk na Parys, Frankryk via Amsterdam met die bus. Wat 'n lang rit was dit nie. Dit was so 14 ure met die bus. Ek het Parys aangedurf saam met 'n au pair wat vanuit Amerika kom. Sy is nogals goeie reisgeselskap. Ons het vir drie dae in Parys rondgeloop, die Eifeltoring per hysbak opgegaan, die Louvre besoek waar die bekende Mona Lisa skildery hang, die Arc de Triomphe wat net so ‗n belangrike toeriste-aantreklikheid is naas die Eifeltoring, die kersmarkte besoek en geskaats met die Eifeltoring digby jou. Ons het ook besoek afgelê by die Notre Dame kerk, sjoe pragtig. Ons het ook die Moulin Rouge besoek en 'n bootrit op die Seine Rivier geneem. Parys is AMAZING, meer as wat mens sien in die films. Dis 'n moet besoek plek vir almal wat graag oorsee wil gaan. My 21ste was net so lekker, my gasgesin het vir my 'n lekker koek met 21 kerse gekry en die oulikste geskenkies ook. Ons het die hele middag gaan skaats. Dankie vir elkeen se mooi wense en boodskappe. Ek waardeer dit so baie. Volgende bestemming is België of Italië, moet nog kies. Geniet als wat mooi is in die nuwe jaar en gryp elke geleentheid aan wat na jul kant kom! Au Pair is iets wat ek vir enige meisie sal aanbeveel wat 'n brugjaar wil neem! NS. Ek sal 'n blog begin, dan kan julle meer van my reisverhale lees Groete uit ‗n koue Holland
Mien Lambrechts ontvang 'n paar sandale van Hannatjie Steenkamp van Perskepot wat sy in 'n Green Cross kompetisie gewen het. Foto: Pierre Steenkamp
deur Jannie Lategan Feestafels versus diefstal: Vir weke voor die tyd is dit daardie "beplanning" wat in menige huishouding plaasvind om die Kers- en Nuwejaarsmaaltye te laat kreun onder die oorlopende, stylvolle en ongelooflike braaigeregte en fyngebak waarmee die tafels letterlik mee opgestapel word. Is dit straks vir honger mense, sou 'n mens kon vra......helaas is dit juis vir diè feesganger wat by die noenmaal aansit, nodig om van slegte cholestrol stadig oor die klippe te gaan wat drank en kos betref. Tog, ten spyte van dit alles, word daar tydens die feesseisoen in oormaat gesmul aan ryk en ongesonde disse. Een feesmaal na die ander gaan verby en die oorskiet vind helaas sy weg na die asblik. Watter verskriklike onreg word gepleeg terwyl die honger hand na binne ryk om, maar net tevrede te wees met 'n ietsie van die oorskot. Hoe word armoede en rykdom vriende in versoening? Hoe diep is die kloof tussen die wat werklik het en die wat werklik nie het nie? Hoe word hierdie diep kloof oorbrug? 'n Tafereël wat hom daagliks afspeel, nie net ter plaatse nie, maar selfs in die rykste lande ter wêreld. Paleis en plakkerskamp staan sy aan sy in Istandbul, Turkye. Oral is daardie groter wordende kloof tussen die wat het en die wat nie het nie. Reisigers bly in luukse oorde op eilandgroepe en word soos konings met koningskos getrakteer, maar onmiddellik buite die perseel, staan die honger en armlastige. Teenoor dit alles staan die euwel diefstal. Die vraag bly: Hoekom daardie naarstigtelike ontembare drang en begeerte wat dit ten doel het om ander se goed te steel en vir homself toe te eien. Ander se besittings dikwels sonder toestemming te neem ....in die meeste van gevalle wat die inbreker nie eens self kan gebruik nie. Is dit straks om dit, maar net te gaan verkwansel vir enkele rande? .....is dit vir brood, vir dwelms of drank? .......of sou dit tog vir brood aangewend word? Die ware verhaal ken niemand nie en ons kan die skuld op werkloosheid plaas .......of dit kan verreken word deur 'n eenvoudige ingesteldheid om net te neem wat nie aan jou behoort nie........waarskynlik of moontlik 'n modus operandi net om te steel sonder om die waarde van daardie artikels wat geneem word, se waarde te besef. 'n Tragedie is egter besig om hom af te speel terwyl daar aangesit en gesmul word aan die feestafels. Raar maar waar, is dit meestal die werksku mens wat hom daarin verlustig om te neem wat nie aan hom behoort nie. Wie is die argitek en boumeester wat aangestel moet word vir die bou van hierdie byna onoorbrugbare kloof? Feestafels en Diefstal word vriende van mekaar en veral in die Feesgetye. ...eintlik twee ongelooflike teenpole. Die wens van hierdie rubriek is dat die feesmaaltye in 2012, spreekwoordelik sal kreun onder die kos en dat daar ook aan die wat nie het nie gedink sal word in uitvoerende terme. "Seën ons by die gebruik van hierdie liefdegawe en dink aan hulle wat minderbevoorreg is".
Kekkel & Kraai Hoenderslaai met pynappel 1 blik pynappelstukke 2 koppies gerookte hoender, opgesny 1/2 koppie seldery, in dun skywe gesny 1/2 koppie rosyntjies 2 sprietuie, opgekap 1/3 koppie mayonnaise 1/3 koppie suurroom 1/4 teelepel mosterdpoeier Gemengde slaaiblare Meng hoender, pynappel, seldery, rosyntjies en uie in ‗n bak. Meng mayonnaise, suurroom en mosterdpoeier. Voeg slaaisous by hoendermengsel en bedien bo-op slaaiblare of op ‗n toebroodjie.
Aroma het in Desember verskeie kompetisies geloods en die wenners word hieronder bekend gestel. Baie geluk aan almal! Links oorhandig Hestrolene van Aroma die Namaqua geskenkpak aan Me.Anna Julies. Regs is 'n trotse Mnr. Lionel Newman wat die Heineken kompetisie gewen het.
Elroy Small oorhandig links die Strongbow aan Me.Dorothy Masiza, bo die Black Label pak aan Edo Mostert en links die Wellington pak aan Mnr. Tommie Calldo. Baie geluk ook aan Mnr. Wayne Salie wat die Amstel iPOD docking station gewen het en aan Me. Jeannie Broad wat die Savannah geskenkpak gewen het. Die wenners was ongelukkig nie teen druktyd beskikbaar vir 'n foto nie. Baie geluk Bo oorhandig Cathleen Ockhuis die Castle pak aan Mnr.Lionel Rosenberg.
Joan van Kraayenburg, Boland SuperSpar, De Berge Gastehuis, Dup Meubels, Foto First, Gee-C-Es, Keyah Skin & Body, Kochelmanders, La Petite, Liebco, Mountain Creek Spur Piketberg, Oregon & More, Perskepot Boutique, Piketberg Drukkers, Praktika, Pulpetaan Gastehuis, Dr Sam Scheepers, Skoonheidsalon Sanet, Stella van Niekerk Nail & Suncare, Sweets Mania, Tandartse Piketberg en Total Winkelshoek. Iemand het gesê: ―Loop dikwels na jou vriend se huis; ‗n ongebruikte voetpad groei gou toe‖. Mag die gemeenskap van Piketberg voetpaaie ooptrap in 2012!!
Nag Ou Grote Einde 2011 is Piketberg Hoërskool se ou bekende bus vir die laaste keer in sy garage getrek. Wanneer dit weer uitgetrek word, sal hy in 'n volgende leeftyd ingaan. Die Piketberger plaas spesiaal hierdie foto vir alle oudleerders wat moontlik heimweë het en kan terugdink aan m enige voorval en staaltjie. Die bus is destyds tweedehands op huurkoop aangeskaf teen R28 000 en deur Thys Basson, wat steeds op Piketberg is, in Johannesburg gaan haal. Persone wat gereeld die bus oor die jare bestuur het en leerlinge veilig van Punt A na Punt B gebring het, is André van Ellewee, Cecil van Wyk, Deon van Dyk, Hannes Lambrechts, Jacques Schreuder, James Roelofse, Laggies Geldenhuys, Le Roux van Wyk, Neil Viljoen, Thomas de Koning, Pierre Steenlamp, Peertjies Liebenberg, Anton van Rooyen en Rossouw van Niekerk. Cecil van Wyk (foto regs), het alleen ongeveer 200 000km afgelê. Foto's: Marietha Goosen
Onder die leiding van Sannie Klaase het 14 van Steynville Primêr se opvoeders die Piketberg Museum op 9 Desember 2011 besoek. Dit was 'n baie leersame en lekker besoek waartydens Elizabeth Coetzee hulle meer oor Piketberg se geskiedenis en hoe die museum tot hul kurrikulum van 2012 kon bydra vertel het. Van die oud Piketbergers in die groep kon op hulle beurt weer brokkies inligting uit hulle verlede met Elizabeth deel.
Die Woman Alone Foundation het 'n dankie-sê geleentheid gereël waar van die produkte wat deur die jaar gemaak is, uitgestal is. Om aan dié organisasie te behoort, beteken dat jy in jou vryetyd baie leer en jou gees verryk. Op die foto is die lede van die Woman Alone Foundation Trust. Agter Joyce van Rooy, Annabelle Lawrence, Dannelene Noach en Joan Booys. Voor is Joan Links, Lena Sofat, Jenny Klaasen en Eileen Johnathan. Foto: Marietha Goosen
Foto's: Kinna Rossouw
Splinternuut uit die Hugenote Kollege op Wellington, splinternuut in Piketberg by 'n splinternuwe werk, is Jaendri Smith van Middelburg in die OosKaap. Jaendri is as Maatskaplike Werker gekwalifiseer en het die pos as Maatskaplike Werker by die ACVV aanvaar. Jaendri is reeds tuis en vind almal in haar omgewing aangenaam. Baie welkom—Red.
Wolwekuil en CANSA bied aan 'n aand saam met Andries Vermeulen Datum: 25 Februarie 2012 Tyd: 19:00 vir 20:00 Plek: Wolwekuil Piketberg Koste: R100 p/p sluit 'n ete in Kontakpersone vir kaartjies: Mirina 072 399 5447, Tertia 083 229 7433, Corene 022 913 2007, Piketberg Apteek: 022 913 1600. Kontantkroeg (geen eie drank) Wynveiling ten bate van CANSA. Ook rugby memoribilia, geskenkbewyse en gelukkige trekkings.